Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 928/12/2201	Dunajská Streda, 31.7.2013
EEČ : 2-16-119-2013

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
           Obvinený zložil na účet Krajskej prokuratúry v Trnave celkovú sumu vo výške XXXXX, z ktorej 50% je určených na všeobecne prospešné účely a to pre XXXXX XXXXX a 50%  štátu na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Dunajská Streda pod spisovou značkou ORP-1361/DS-DS-12.
odo dňa XXXXX od XXXXX hod. do XXXXX hod. dňa XXXXX neoprávnene používal cudzie osobné motorové vozidlo továrenskej značky XXXXX XXXXX, bielej farby, evidenčného čísla XXXXX VIN: XXXXX v hodnote XXXXX € podľa odborného vyjadrenia, v okrese Dunajská Streda a všade tam, kde sa s vozidlom pohyboval, ktoré vozidlo mu bolo zverené v pohostinstve v obci XXXXX, okres Dunajská Streda na základe ústneho súhlasu vlastníka motorového vozidla XXXXX dňa XXXXX o XXXXX hod., pričom dňa XXXXX. bol telefonicky vyzvaný k vráteniu vozidla, čo však bez udania dôvodu neuposlúchol, vozidlo nevrátil a naďalej používal ku škode poškodeného XXXXX.  

Odôvodnenie: 
              Uznesením povereného príslušníka PZ  Dunajská Streda ČVS: ORP-1361/DS-DS-2012 zo dňa 16.02.2013 bolo obvinenému vznesené obvinenie pre prečin neoprávneného používania cudzieho motorového vozidla podľa § 217 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia.

              Preskúmaním príslušného spisového materiálu som zistil, že v predmetnej veci sa koná o prečine, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t. j. 2 roky.

              Obvinený a poškodený uzavreli dňa 22.07.2013 na Okresnom súde v Dunajskej Strede pred mediačnou úradníčkou dohodu o zmieri, v rámci ktorej poškodená strana vyhlásila, že nežiada náhradu škody v predmetnej veci. Obvinený zároveň zložil na účet Krajskej prokuratúry V Trnave sumu celkom XXXXX Eur na všeobecne prospešné účely, pričom za adresáta 50% tejto sumy označili subjekt : XXXXX XXXXX.

             Dňa 22.07.2013 obvinený zložil na účet Krajskej prokuratúry  v Trnave peňažnú sumu na všeobecne prospešné účely vo výške XXXXXr, z ktorej sumy bolo 50 % podľa dohody o zmieri určených pre XXXXX ktorá túto sumu prijala a 50 % štátu na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

            Obvinený a poškodený s týmto spôsobom vybavenia veci vyslovili súhlas.

            Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

          Preto som rozhodol tak, ako je to uvedené vo výrokovej časti tohto uznesenia.            	

Poučenie: 
Proti  tomuto  uzneseniu  je  prípustná  sťažnosť  v  lehote  do  
                                     troch  dní  odo  dňa  jej  doručenia.  Sťažnosť   má   odkladný 
                                     účinok. 

JUDr. Marián Zvoda
prokurátor